CELEX: 62012TN0183
Language: mt
Date: 2012-04-25 00:00:00
Title: Kawża T-183/12: Rikors ippreżentat fil- 25 ta’ April 2012 — European Dynamics Luxembourg u Evropaïki Dynamiki-Proigmena Systimata Tilepikoinonion Pliroforikis kai Tilematikis vs Uffiċċju Ewropew tal-Pulizija (Europol)

7.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 200/17
            
         Rikors ippreżentat fil-25 ta’ April 2012 — European Dynamics Luxembourg u Evropaïki Dynamiki-Proigmena Systimata Tilepikoinonion Pliroforikis kai Tilematikis vs Uffiċċju Ewropew tal-Pulizija (Europol)
   (Kawża T-183/12)
   2012/C 200/36
   Lingwa tal-kawża: il-Grieg
   
      Partijiet
   
   
      Rikorrenti: European Dynamics Luxembourg SA (Ettelbrück, il-Lussemburgu) u Evropaïki Dynamiki-Proigmena Systimata Tilepikoinonion Pliroforikis kai Tilematikis AE (Ateni, il-Grecja) (rappreżentant: B. Christianos, avukat)
   
      Konvenuta: Uffiċċju Ewropew tal-Pulizija (Europol)
   
      Talbiet tar-rikorrenti
   
   Ir-rikorrenti jitolbu li l-Qorti Ġenerali jogħġobha:
   
               —
            
            
               tannulla d-deċiżjoni tal- Uffiċċju Ewropew tal-Pulizija (iktar ’il quddiem: l-“Europol”), tas-16 ta’ Frar 2012, li biha kien mogħti l-kuntratt qafas lill-kumpannija Capgemini Nederland BV taħt il-proċedura ta’ offerti miftuħa Nru. D/C3/1104;
            
         
               —
            
            
               tikkundanna lill-Europol biex tikkumpensa d-danni kkawżati lir-rikorrenti mit-telf tal-opportunità li jirbħu l-kuntratt qafas, l-istess dannu stmat għal EUR 161 887, miżjuda bl-imgħax mid-data tad-dikjarazzjoni tas-sentenza u
            
         
               —
            
            
               tikkundanna lil Europol ibati l-ispejjeż kollha tal-proċedimenti tar-rikorrenti.
            
         
      Motivi u argumenti prinċipali
   
   Skont ir-rikorrenti hemm bżonn li tiġi annullata d-deċiżjoni kkontestata, skont l-Artikolu 263 TFUE, għar-raġuni li l-Europol biddel matul is-sejħa għal offerti ħafna kriterji ta’ għoti kemm fil-valutazzjoni tal-offerta, kemm teknika kif ukoll ekonomika, tal-offerenti, bi ksur sfaċċat tad-dispożizzjonijiet applikabbli tar-Regolament Finanzjarju Nru. 1605/2002 (1) u tar-Regolament ta’ implimentazzjoni tiegħu, Nru. 2342/2002 (2), kif ukoll tal-ġurisprudenza stabbilita.
   
      (1)  Ir-Regolament tal-Kunsill (KE, EURATOM) Nru 1605/25 tal-25 ta’ Ġunju 2002 rigward ir-Regolament Finanazjarju applikabbli ghall-bagit generali tal-Komunitajiet Ewropej.
   
      (2)  Ir-Regolament tal-Kummissjoni (KE, EURATOM) Nru 2342/2002 tat-23 ta’ Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolamenti Finanzjaru li jgħodd għall-baġit ġenerali tal-Komunitajiet Ewropej.